google/wiki40b huggingface dataset:
Richmond County kraftverk

Richmond County kraftverk er et varmekraftverk i Richmond County, delstaten Nord-Carolina i det østlige USA. Det har en installert produksjonskapasitet på 1.453 MW avhengig av sesong, fordelt på 8 blokker med moderne gassturbiner. Før 2003 var det bare 6 turbiner med samlet effekt 1.280 MW. Operatør er Progress Energy Carolinas LLC.
Utstyret er vesentlig levert av General Electric og Nooter. Anlegget ble bygget ut i årene 2000–2002, med de to siste turbinene installert i 2003. Brenselkilden er naturgass, og fyringsolje.
Colbún vannkraftverk

Colbún vannkraftverk er en demning med et vannkraftverk i Chile. Dette anlegget har en totalt installert effekt på 400 MW, ble påbegynt i 1978 og stod ferdig utbygd i 1985.
LasseMajas detektivbyrå - von Broms hemmelighet

Handling

Lasse og Maja finner en gammel mystisk kiste som viser seg å tilhøre den eksentriske slekten von Broms. En flere hundre år gammel slektkrangel blusser opp på ny og plutselig er kisten stjålet. Hvem vil stjele den og hvorfor?
Brian Robertson (gitarist)

Bakgrunn

Robertson fikk undervisning i klassisk musikk på cello og piano før han gikk over til gitar og spilte i lokale band i Glasgow. Han var med i Dream Police, som senere skulle ende opp som Average White Band.

Karriere

En venn av Robertson jobbet som roadie for Thin Lizzy og tipset ham om at bandet så etter en erstatning for Gary Moore. Robertson dro som syttenåring til London, og fikk etter en audition jobben i Thin Lizzy ved siden av Scott Gorham. Han ble i bandet i nærmere fem år, og var med på den store suksessen med «The Boys Are Back in Town» og albumet Jailbreak (1976). Robertson dannet bandet Wild Horses etter at han forlot Thin Lizzy.
Robertson var en kort periode med i Motörhead og spilte inn albumet Another Perfect Day (1983) med dem. Det er et album som skiller seg tydelig fra resten av katalogen deres, da Robertson bidrar på en helt annen måte enn sin forgjenger, Eddie Clarke. Robertson nektet å fremføre Motörheadklassikere på turneen som fulgte, og Motörhead på sin side fremførte ikke låter fra Another Perfect Day live igjen etter at Robertson forlot dem før 2004.
Gjesteopptredener og kortvarige medlemskap i band inkluderer Making Magic av Pat Travers, The Chinese Method av Roy Sundholm og Dancing in the Rain av Frankie Miller. Han har dessuten samarbeidet med Graham Parker, Shane MacGowan fra The Pogues og Joe Strummer fra The Clash.
I 2011 ga han ut sitt første soloalbum Diamonds and Dirt.
Svarthumle

Svarthumle (også kalt Svarthumla) er et område i Flora. Området er preget av jordbruk. Vestenden av Naustdalstunnelen ligger på Svarthumle.
Haukås musikklag

Haukås Musikklag (HML) ble stiftet 8. mars 1919 av Jonas Falkanger. HML holder til i Breisteinkrysset, nord i Åsane/ Bergen, i  Haukås Musikkhus som er eid av korpset. Korpset har brassband besetning og er tilknyttet Norges Musikkorpsforbund.
Al-Masudi

Abul Hasan Ali Ibn Husain Ibn Ali Al-Masu'di (arabisk: أبو الحسن ، علي بن الحسين المسعودي), bedre kjent som bare Al-Masudi (født ca. 896, død i september 956) er en kjent arabisk geograf, forfatter og historiker som er kjent for sine reisefortellingar, historieverk og kartverk.
Han ble født og vokste opp i Bagdad, og reiste mesteparten av livet sitt gjennom Asia og Midtøsten. Al-Masudi skrev flere titalls bøker, bl.a. Muruj adh-dhahab som skulle være et historieverk over menneskeheten fram til hans egen tid. Han døde ca. år 956 i Egypt.
HF «Seacat Norge»

Historie

I 1996 gikk fergen for ColorSeaCat KS, Norge og het HF «Seacat Norge», hun hadde ruten  Langesund (Norge) - Frederikshavn (Danmark).
Oxypeltinae

Utseende

Store (gjerne 25-30 millimeter), flate, metallisk fargede trebukker med lange, kraftige antenner. De kan minne om underfamilien Prioninae, men disse har sjelden metalliske farger. Pronotum kan ha spisst framskutte forhjørner. Dekkvingene er store (utgjør mesteparten av dyrets lengde) og grovt punkterte. Et særtrekk er av flygevingene er fiolette, hos nesten alle andre trebukker er de glassklare.

Levevis

Larvene lever i død ved.

Utbredelse

Gruppen er utbredt i den sørlige delen av Sør-Amerika (Argentina og Chile).
Coats Land

Coats Land er et landområde på det antarktiske kontinent beliggende vest for Dronning Maud Land og øst for Weddellhavet (20-35° vestlig lengde). Den nordøstre delen ble oppdaget av William S. Bruce på Scotia-ekspedisjonen 1902–1904. Han navnga området etter James Coats jr. og major Andrew Coats, ekspedisjonens to hovedsponsorer. Den tyske antarktisekspedisjonen 1911–13 under ledelse av Wilhelm Filchner og Endurance-ekspedisjonen 1914–17 under ledelse av Ernest Shackleton gjorde ytterligere oppdagelser i området.
Området inngår i Storbritannia og Argentinas krav i Antarktis.
Chintamani

Chintamani (sanskrit: चिन्तामणि cintāmaṇi [tʃɪnˈtɑːmʌɳi], ‚ønskejuvel‘) er i hinduismen og i buddhismen en legandarisk edelstein, som tilskrives makt til å kunne gi sin besitter alt han lengter etter. I den hinduistiske tradisjon står den dermed symbolsk for det guddommelige. I mahayana-buddhismen er den attributt til Buddha og bodhisattvaene, og representererer allegorisk for dharma og den ånd som er nådd frem til opplysning. Den knyttet særlig til den allgode Samantabhadra, de medfølende Avalokiteshvara og Kshitigarbha, som især i Japan er særlig kjære vernere av barna og sjelene i underverdenen.
Ikonografisk er juvelen enten enkeltstående eller trefoldig fremstilt og ofte omgitt av en brennende glorie. Motivet spredte seg særlig med manikeismen, der chintamani er symbol for Mani forløseren, og senere via buddistiske avbildninger på stupaer og tretrykk fra Sentral-Asia via Turkestan til den persiske kulturkrets. I timuridenes rike utviklet det seg videre til herrskapssymbol og ble blant annet vist på mynter og våpenskjold. I osmansk kunst ble det som kosmologisk form skattet som tre-kule-motiv i orientalske tepper og i keramikk, særlig ledsaget av bølgelinjer som former skyer eller tigerstriper.
Griselda Blanco

Kokain-dronningen

Det hevdes at Griselda begynte å prostituere seg da hun var 12 år. Hun emigrerte til USA, og slo seg ned i Queens, New York City på midten av 1970-tallet, der hun begynte med narkotikasmugling. Etterhvert flyttet hun til Miami og utvidet narkotikavirksomheten, og utviklet et rykte for å være en blodtørstig, eksentrisk og nådeløs forretningskvinne. Hun var kjent for sin ekstravaganse, og hun samlet på juveler og kunst. 
Blanco anses for å stå bak det meste av kokainen som ble solgt i Miami-området i denne perioden, og  det meste av den narkotikarelaterte volden, kjent som «Cocain Cowboys-krigen», som herjet i Miami på slutten av 1970-tallet og tidlig på 1980-tallet. Blanco er mistenkt for å ha stått bak hele 200 drap i løpet av tiden hun bodde i Dade County i Miami.
Griselda flyttet fra Miami til California, og ble senere arrestert av Drug Enforcement Administration (DEA).  På omtrent samme tid flyttet hun basen sin til Colombia. Griselda Blanco ble sist sett på Bogotá flyplass 13. mai 2007.

Voldelig familieliv

Blanco har blitt anklaget for å stå bak drapene på sine tre ektemenn, og har derfor fått kallenavnet «Den svarte enke». Hun skal ha benyttet leiemordere for å drepe alle tre. Griselda hadde fire sønner, og den yngste kalte hun opp etter den fiktive karakteren Michael Corleone, som ble spilt av Al Pacino i film-trilogien Gudfaren. Michael Corleone Blanco startet tidlig med å selge kokain, og har i 2010 deltatt i SpikeTV sin tv-serie "Dealiest Warrior" i sesong 2 episode 7. Blancos tre eldste sønner ble utvist til Colombia, og ble drept kort tid etter ankomsten.

Filmene Cocaine Cowboys I og II

Filmene Cocaine Cowboys I og II forteller historien om Griselda Blanco og hennes «bande» under I de to filmene blir det beskrevet hvordan narkotikasmuglingen til Miami tidlig 1970-tallet og 1980-tallet bidro til at økonomien i byen fikk et kraftig oppsving. I filmene intervjues blant andre livvakten til Griselda, Jorge «Rivi» Ayala, samt Jon Roberts og Micky Munday som ble rike på å smugle inn kokain fra Cuba. Blancos tidligere elsker, Charles Cosby, forteller en historie om Griselda da hun var 11 år, der hun skal ha kidnappet et barn fra den rike delen av slummen der hun bodde, og skal etter et forsøk på å få løsepenger ha skutt barnet. I juli 2008 fikk regissøren av filmene Cocaine Cowboys I og II en e-post med et bilde av Griselda.
Mushaga Bakenga

Klubb

Bakenga har vært ønsket av Chelsea, men valgte i 2006 å dra til Rosenborg fra moderklubben National. Han begynte å trene med Rosenborgs A-stall i 2009, og han ble tatt med i troppen mot Bodø/Glimt august 2009, uten at han ble byttet inn. Hans debut for Rosenborg i Tippeligaen var mot Tromsø 23. september 2009, da han fikk tre store sjanser for å avgjøre kampen til Rosenborgs fordel. Bakenga scoret det siste målet i NM for juniorer da Rosenborg slo Stabæk i Telenor Arena.
På forsesongen 2010 scoret Bakenga sitt første A-lagsmål. Han utlignet mot Elfsborg i Copa del Sol etter innlegg fra Gjermund Åsen.
Mens debutmålet i Tippeligaen kom først 20. mars 2011 i serieåpningen borte mot Brann etter et frispark fra Trond Olsen.
Bakenga scoret igjen kampen etter, mot Stabæk.
Men etter andre serierunde ble det nokså beskjedent med scoringer for trønderen, som bare hadde fire scoringer etter 18 spilte serierunder.
Men så tok det seg opp for "Mush" på de siste 12 kampene, og han ble tilslutt Rosenborgs nest mestscorende spiller i Tippeligaen 2011 med sine til sammen 12 scoringer.
Mange av Bakenga sine scoringer på tampen av sesongen ble "chippet" over motstandernes keeper, og med det ble uttrykket "Mush-Chippen" et begrep blant Kjernen-supporterne.
I begynnelsen av 2012 fikk Bakenga tilbud om kontrakt fra Hannover 96. Prislappen fra tyskerne lå på rundt 10 millioner norske kroner, hvilket ble sett på som for lite av RBK-styret.
Men senere i januar fikk trønderen et nytt kontraktstilbud, men denne gangen fra belgiske Club Brugge. Han bestemte seg for å akseptere tilbudet, og 28. januar var han klar for belgierne i en 5 1/2-årskontrakt.
I sesongen 2016 var han med å vinne både Tippeligaen og Cupfinalen.
29. mars 2017 var han med å vinne Mesterfinalen i fotball for menn 2017.
I sesongen 2017 var han med å vinne Eliteserien med Rosenborg.Han spilte 10 kamper for Rosenborg, før han gikk til Tromsø i august.
16. august 2017 skrev han under for Tromsø.

Landslag

Som 19-åring hadde Bakenga allerede representert aldersbestemte landslag flere titalls ganger og scoret over 20 mål.

Personlig liv

Bakenga er tidligere elev ved KVT. Han er nevø av doktoren, fredsaktivisten og nobelprisvinneren Denis Mukwege.
Pseudodorcus

Utbredelse

Slekten er utbredt i det nordlige og nordøstlige Australia (Northern Territory og Queensland).
Choi Kyu-hah

Bakgrunn

I 1941 ble han uteksaminert fra Den høyere pedagogiske skole i Japan, i Tokyo. I 1943 ble han ferdig med Daedong Gakuen i Manchukuo med en grad i politisk administrasjion.

Karriere

I 1945 ble han professor ved lærerkollegiet under Seoul nasjonale universitet. I 1946 ble han direktør i planleggingsavdelingen under aentralregjeringen, og i 1947 direktør for matvarestyret under aentralregjeringen. I 1948 ble direktør for Instituttet for landbruk, skogbruk og fiskeriene, og direktør for landbruks- og skogbruk under Direktoratet for landbruksforvaltning.
I 1951 ble han direktør for utenriksanliggender og utenrikshandel og Koreas representant i ECAFE til fremme av handel. I 1952 ble han generalkonsul i USA.
I 1959 ble Choi Kyu-hah viseutenriksminister og ministeriets representant for Japan, i 1960 fungerende utenriksminister. I 1962 ble han stifter av TYO Chemical Co., Ltd. samt rådgiver for utenriksministeren, i 1963 rådgiver og formann for Det øverste råd for nasjonal gjenoppbygning.
I 1964 var han Sør-Koreas ambassadør i Malaysia, i 1967 utenriksminister, i 1971 spesialrådgiver for presidenten, i 1972 medlem av den inter-koreanske koordinasjonskomite.
I 1975 ble Choi Kyu-hah fungerende statsminister, i 1976 statsminister. Han ble president i 1979 etter attentatet mot sittende president Park Chung-hee, som fant sted mens han selv var statsminister. Choi Kyu-hah myket opp Parks harde linje og lovet blant annet frie valg. Han ble selv utsatt for et kupp av hærsjefen Chun Doo-hwan i desember 1979, som selv overtok som president 1. september 1980.
I perioden 1981-1988 var Choi Kyu-hah formann for det rådgivende udvalg, 1991 formann for Det nasjonal selskap for utforskning av nasjonens historie.
Sandnes bibliotek

Sandnes bibliotek ligger i Sandnes sentrum. Biblioteket ble grunnlagt som et "Børnebibliothek" i 1867. 19. oktober 1876 vedtok formannskapet at et «Almuebibliothek» skulle opprettes.
Biblioteket har 3600 kvm., fordelt på 3 etasjer, samt felles foaje med kulturhuset. I 2. etasje finner du Kulturavdelingen og Barne-/Ungdomsavdeling. I 3. etasje ligger Musikkavdelingen og Faktaavdelingen med lokalsamling og landets eneste Sykkelbibliotek.

Historie

Det er ikke kjent hvor biblioteket holdt til de første årene etter at Sandnes ble egen kommune, men i 1867 bevilget 20,00 kr til et "Børnebibliothek". 19. oktober 1876 bestemte byens formannskap at det skulle bevilges penger tilopprettelsen av et "Almuebibliothek". I august 1895 får biblioteket lokale i Sandnes Sparebanks nye bygg. Her fikk låntakerne utlevert bøkene gjennom en luke i veggen.
I november 1914 flytter biblioteket til Moulandshuset. Her har de lokaliteter i et langt smalt rom på ca. 30 kvm. Senere ble det satt opp åpne hyller langs veggene, slik at låntakerne selv kunne gå rundt og velge. Etter hvert ble det for lite og enkelte ganger måtte låntakerne stå i kø før de kunne komme til hyllene.
9. august 1965 åpner biblioteket igjen etter omfattende utvidelse og modernisering. Gulvflaten øker fra 160 til 480 kvm., og biblioteket får både en egen lesekrok, samt at barneavdelingen endelig får bedre vilkår.
17. januar 1972 får biblioteket sin første bokbuss. Dette rullende biblioteket blir populært, og allerede fra første dag var det over 300 utlån. Etter et halvt års drift kunne en konstatere at resultatet oversteg enhver forventning. I løpet av de 4 første månedene ble det lånt ut 16.879 bøker. Boksamlingene på Høle og Riska blir filialer under Sandnes bibliotek.
Biblioteket flytter inn på sin nåværende plass i Sandnes kulturhus på Mauritz Kartevoldsplass 3. januar 2000.
Friedrich Grünanger

Liv

Friedrich Grünanger var en Siebenbürgen-sakser hvis far var vever i Sighișoara. Etter å ha besøkt Bergskolen i Sighișoara, studerte han mellom 1887 og 1879 arkitektur ved Akademie der bildenden Künste Wien, og hadde Friedrich von Schmidt som en av sine lærere. 1879 ble hans navn nevnt for første gang i Bulgaria i forbindelse med byggingen av Palasset for Prins Alexander I. i  Ruse. Fra 1883 var han byarkitekt i Razgrad.
Mellom 1884 og 1908 var han sjefsarkitekt i Direktoratet for offentlige bygninger, byggeleder for parlamentsbygningen i den bulgarske hovedstad Sofia, arkitekt for bygging og bevaring av de fyrstelige bygninger. I denne perioden ble han utnevnt av fyrst Ferdinand til hoffarkitekt. Fra 1889 var han medlem av Bulgarias Ingeniør- og arkitektforbund.
Mellom 1915 og 1929 arbeidet han både i Bulgaria og i Østerrike. I dette sistnevnte land bygde han i 1909/1910 Villa Hedvig (i dag «Grünanger-Villa am Kai») i Salzburg. Deretter arbeidet han igjen i Bulgaria, der han var ledende arkitekt av stiftelsen «Ewlogi og Christo Georgievi». Da han døde den 14. desember 1929 i Salzburg var han fortsatt bulgarsk statsborger.
Anobrium

Utseende

Nokså små, avlange, sylindriske, vanligvis rødbrune trebukker. Kroppen er kledt med fine, korte, oppstående hår. Antennene er kortere enn kroppen. Pronotum har buede sider uten tenner. Dekkvingene er jevnbrede, nokså blanke.

Levevis

Disse billene har larver som lever i død ved.

Utbredelse

Slekten er utbredt i Sør-Amerika, fra Fransk Guyana i nord til Bolivia i sør.
Viagra, biff og bernaisesaus

Viagra, biff og bernaisesaus er ett album fra pop-country-bandet Gunslingers. Albumet ble sluppet i 2011, som bandets tredje album. Totalt inneholder albumet 14 sanger.
Eksakte trigonometriske konstanter

Andre verdier

Verdier for vinkler utenfor området [0°, 45°] kan utledes fra disse verdiene ved bruk av formlene for symmetri i trigonometriske identiteter.  Merk at 1° = π/180 radianer.
Dokutsjajevsk

Historie

Stedet ble grunnlagt i 1912 som arbeiderbosetning ved de stedlige kalkstein- og dolomitt-steinbruddene, under navnet Olenivski Karjery (ukrainsk Оленівські Кар'єри).
I 1954 fikk det bystatus, og ble gitt nytt navn etter den russiske geologen, mineralogen og geografen Vassilij Vassiljevitsj Dokutsjajev.
Hvit jul

En hvit jul innebærer snø på bakken i julen. En vanlig definisjon er at det er snø på bakken på julaften, eventuelt på første juledag i de deler av verden der denne dagen er viktigst.

I kulturen

Forestillingen om en romantisk, hvit jul ble etablert i siste del av 1800-tallet, gjennom illustrerte julehefter og skikken med julekort, i Tyskland, England og Danmark. Begrepet ble fast etablert med Bing Crosbys juleslager White Christmas  i 1941. 
De første julemaleriene med hvit vinter i motivene var Martin Schongauers (1450–91) Jesu fødsel og Pieter Brueghel den eldres (1525–69) Innskrivning i manntall.

I naturen

I Norge opereres det ikke med konkrete mål for hvit jul, og sjansen for hvit jul varierer fra sted til sted. Målinger fra 1942 til 1992 viser at det er 72 % sjanse for hvit jul i Oslo, 22 % i Bergen, 68 % i Trondheim og 90 % i Tromsø.
I andre land har man mer konkrete mål for hvit jul. I USA sier man at det er hvit jul hvis det ligger 2,5 centimeter snø klokken syv om morgenen første juledag. I Danmark sier man det er hvit jul hvis 90 % av landet er dekket av minst 0,5 centimeter snø på julaften. I Storbritannia derimot holder det at det overhodet faller snø et sted i landet på første juledag.
I tvilens skygge

Handling

Charlie Oakley (Cotten) ankommer Santa Rosa, en liten by på vestkysten av USA. Han holder egentlig til på Østkysten, men kommer på overraskelsesbesøk til familien sin. Dette er imidlertid bare et dekke. Den egentlige årsaken til at «Onkel Charlie» kommer på besøk, er at han er ettersøkt, mistenkt for drap. Han vil unnslippe politiet. Familien er hans søster, hennes mann og spesielt deres datter som forguder sin onkel og som også er oppkalt etter ham – «Young Charlie». Mye av spenningen i filmen knyttes til hvordan niesens forhold til onkelen gradvis går gjennom en forandring idet hun begynner å mistenke ham for å være den ettersøkte som har drept flere velstående enker. Mistankene hennes blir delt av en politimann (Carey) som oppsøker familien under dekke av å jobbe med meningsmålinger for et gallupfirma. På Østkysten blir en annen mann som også er mistenkt for de samme drapene, skutt av politiet under en arrest. Når denne mistenkte er død, blir saken henlagt.
Men når onkel Charlie skjønner at niesen mistenker ham, endrer han personlighet. Han viser sin rette natur, men bare overfor henne. Han forsøker å drepe henne hjemme i familiens hus. Andre i familien og i byen synes fortsatt Charlie er en grepa kar. Dermed kan onkelen snøre nettet tettere om niesen. Siden han mislyktes med å drepe henne første gang, gjentar han forsøket på toget. I dette oppgjøret faller onkel Charlie selv av toget, og dør. I begravelsen kommer borgerne i Santa Rosa for å sørge. Sannheten om onkel Charlie forblir en hemmelighet mellom niesen og politimannen.
Barry gasskraftverk

Barry gasskraftverk er et varmekraftverk ved Sully i Vale of Glamorgan, 12 km vest for Cardiff i det sørlige Wales i Storbritannia. Det har en installert produksjonskapasitet på 230 MW, fordelt på en gassturbin og en dampturbin, med kombinasjonssyklus. Brenseltypen er naturgass. Eier og operatør er Centrica.
Christian Michelsens barnehjem

Christian Michelsens barnehjem, også kalt Mobergslien barnehjem, var et fylkeskommunalt barnehjem opprettet i 1930 i Os, utenfor Bergen. Barnehjemmet skulle huse tuberkulosetruede eller tuberkulosesmittede barn i Hordaland, men andre barn fikk også plass ved institusjonen. Hordaland fylkeskommune sto som eier, men i styret satt også representanter fra Fana tuberkuloseforening. Da behovet for eget barnehjem for tuberkulosetruede ikke lenger var til stede, gikk man over til ordinær barnehjemsdrift på eiendommen. Barnehjemmet ble nedlagt i 1993.

Historie

I 1929 fikk Hordaland fylkeskommune et gavebrev på eiendommene Mobergslien og Indre Thuen i Os, fra styret for Christian Michelsens dødsbo. Christian Michelsen hadde fra 1916 brukt det som sommersted. Eiendommen, som hadde benevnelsen gnr. 50 bnr. 24 og 36, hadde et samlet areal på 34 dekar.
I begynnelsen var det plass til 35 beboere, fra spedbarnsalder til de var 18 år. Da barnehjemmet ble nedlagt i 1993 var antallet barn redusert til 16. De siste tuberkuloserammede barna ble innlagt på 60-tallet.
Fra 1931 fikk barnepleie-elever praktisk undervisning ved barnehjemmet. Fra 1946 ble det også gitt teoretisk opplæring ved hjemmet. Denne skoledriften hadde felles administrasjon fram til 1977, da skolen ble lagt under Os gymnas.
Gaven fra Christian Michelsen hadde som betingelse at det skulle opprettes barnehjem for tuberkulosetruede barn, på eiendommen, og dersom det ikke lenger var slike behov tilstede og salg ble en løsning, skulle kjøpesummen anvendes til beslektede øyemed.

Arkivmaterialet

Arkiv etter Christian Michelsens barnehjem oppbevares ved Hordaland fylkesarkiv. Fylkesarkivet oppbevarer også materiale etter barnepleieskolen. Barnevernet i Bergen sendte barn til denne institusjonen. I de kommunale arkivene oppbevart ved Bergen byarkiv kan det derfor finnes opplysninger om vedtak om plassering av barn, for eksempel i arkiver etter barnevernsnemnder og sosialkontor. Foto fra barnehjemmet finnes i arkiv etter Hansa bryggeri AS, oppbevart ved Bergen byarkiv.
Qeqertalik

Geografi

Qeqertalik kommune grenser i sør til Qeqqata kommune og i nord til Avannaata kommune. Mot øst grenser den over innlandsisen og mot Sermersooq kommune langs den 45. vestlige lengdegrad.
Kommunen består hovedsakelig av lokalsamfunnene rundt Diskobukten, unntatt nordøstkysten og Nuussuaq halvøyen som tilhører nabokommunen Avannaata.

Borgmester og kommunestyre

I forbindelse med delingen av Qaasuitsup kommune ble det i april 2017 valgt et overgangsutvalg på 15 medlemmer for den framtidige Queqertalik kommune. Ved etableringen av Queqertalik kommune 1. januar 2018 tiltrådte overgangsutvalget som kommunestyre i den nye kommune til kommunalvalget i april 2021. Ane Hansen fra Inuit Ataqatigiit ble valgt som borgmester.